Mariano Navarro Rubio

Mariano Navarro Rubio, naixiu de Burbaguena (Xiloca, Aragón) o 14 de noviembre de 1913 y muerto en Majadahonda (Comunidat de Madrit, Espanya) o 3 de noviembre de 2001, estió un avogau y politico aragonés que plegó a estar ministro d'Hicienda en 1957-1965 mientres o franquismo, en os cinqueno (1957-1962), seiseno (1962-1965) y seteno (1965-1979) gubiernos de Francisco Franco. Mientres a dictadura, estió impulsor d'o Plan Nacional d'Estabilización Economica que albandonaba os postulaus ortodoxos autarquicos d'o primer franquismo, y en rematar a suya actividat como ministro se convertió en gubernador d'o Banco d'Espanya mientres cinco anyadas, dica que demitió en 1970 como consecuencia d'a suya implicación en o caso Matesa.

Formau en a Universidat de Zaragoza, a on estudió Dreito, partecipó en a Guerra Civil espanyola en o bando d'os sublevaus plegando-ie dica lo ran de capitán, convertindo-se dimpués en miembro d'o Cuerpo Churidico Militar y profesor en l'Academia d'ixe Cuerpo. Tamién estió miembro de l'Opus Dei.

 Vinclos externos 
  Mariano Navarro Rubio en a Gran Enciclopedia Aragonesa.

Categoría:Alumnos d'a Universidat de Zaragoza
Categoría:Avogaus d'Aragón
Categoría:Cinqueno Gubierno Franco
Categoría:Seiseno Gubierno Franco
Categoría:Seteno Gubierno Franco
Categoría:Ministros d'o Gubierno d'Espanya naixius d'Aragón
Categoría:Militars d'a Guerra Civil Espanyola
Categoría:Muertos en Majadahonda
Categoría:Naixius de Burbaguena
Categoría:Politicos d'o Movimiento Nacional
Categoría:1913 (naixencias)
Categoría:2001 (muertes)